open-index/open-wikipedia-markdown huggingface dataset:
Strollad Komunour Nepal (Mashal)

Ar **Strollad Komunour Nepal (Mashal)** (e nepaleg: नेपाल कम्युनिष्ट पार्टी *nepāl kamyuniṣṭ pārṭī (masāl)*; मसाल् *masāl* = "torch" ) a zo anv ur strollad komunour marksour-leninour maoour a stourm dre guzh e Nepal bet krouet e 1985, da heul un disrann e diabarzh Strollad Komunour Nepal (Masal), lakaet Mohan Vaidya (lesanvet 'Kiran') da Sekretour-Meur ar Strollad nevez-krouet-se hag e 1986 e teuas Pushpa Kamal Dahal (*Prachanda* diouzh e lesanv stourmer) da vezañ ar Sekretour-Meur. 

N'emañ ket gwall sklaer pe re a c'hellje bezañ an diforc'hioù ideologel a gas d'an disrann-se rak heñvel a-walc'h e seblantbezañ politikerezh an eil strollad ouzh hini egile met mont a c'hellje kuit izili eus ar Strollad Komunour Nepal (Masal) abalamour da doare ren re griz, herveze, penn ar Strollad, Singh.

E 1986 Strollad Komunour Nepal (Mashal) e tivizas termeniñ e linenn bolitikel evel "marksouriezh-leinouriezh-maoouriezh" kentoc'h evit an termenadur kent "marksouriezh-leninouriezh-prederouriezh Mao Tse-Tung". En hevelep bloavezh e klaskas ar Strollad kas da-benn un ensavadeg dre an armoù met c'hwitat a reas war e daol. Da heul an taol-se e oa bet pal kritikoù e doabarzh ar Strollad rak dizoloet e oa bet ez-foran e oa anezhañ hag a-benn ar fin e rankas Mohan Vaidya ha pennoù all ar Strollad reiñ o dilez.

Sevel a ra ar Strollad a-du gant linenn bolitikel Mao Zedong hag ezel e eo eus Kuzuliadeg Etrebroadel ar Strolladoù hag Aozadurioù Marksour-Leninour (Kelc'hlizher Etrebroadel) (kemeret perzh er 7vet Kuzuliadeg).

Divizet e oa bet skarzhañ diouzh Luskad Dispac'hel Etrebroadelour (RIM) e 1998http://www.aworldtowin.org/back_issues/1998-24/mashal24Eng.htm.

Da geñver ensavadeg veur ar bobl a-enep da diktatourizh ar rouantelezh e 1990 e stourmas a-unvan Strollad Komunour Nepal (Mashal) a-gevret gant Strollad Komunour Nepal (Masal) e diabarzh Luskad Broadel Unvan ar Bobl (*United National People's Movement*).

E 1991 e kenteuzas Strollad Komunour Nepal (Mashal) gant Strollad Komunour Nepal (Pevare Kendalc'h) (*Communist Party of Nepal (Fourth Convention)*) ha diwar ar c'henemglev se e oa bet ganet ur strollad nevez anvet Strollad Komunour Nepal (Kreizenn Unaniezh.
Ramon Berenguer

Un toulladig tud zo bet anvet **Ramon Berenguer** e Katalonia ha Provañs er Grennamzer:

## Konted Barcelona
***[[Ramon Berenguer Iañ]]** (1023-1076), **[[kont Barcelona]]**,
***[[Ramon Berenguer II]]** (1053-1082), **[[kont Barcelona]]**,
***[[Ramon Berenguer III]]** (1082-1131), **[[kont Barcelona]]** ha **[[kont Provañs]]**,
***[[Ramon Berenguer IV]]** (1133-1162), **[[kont Barcelona]]** ha **[[príncep d'Aragó]]**.

## Provañs
***[[Ramon Berenguer III Provañs]]** (1135-1166), **[[kont Provañs]]**
***[[Ramon Berenguer IV Provañs]]** (1158-1181), **[[kont Provañs]]** ha **[[kont Cerdanya]]**
***[[Ramon Berenguer V Provañs]]** (1200-1245), **[[kont Provañs]]**

## Tud all
***[[Ramon Berenguer de Prades]]** o Pere I d'Empúries i IV de Ribagorça (1305-1381), **[[kont Empúries]]** ha **[[kont Ribagorça]]**
***[[Ramon Berenguer I d'Empúries]]** (1308-1366), **[[kont Empúries]]**

## Pennadoù kar
*Berengar
*Bérenger
Samos

**Samos** (Σάμος e gresianeg) zo un enezenn hellazat e Mor Egea, tostik da Azia un 70 kilometr er mervent da Izmir, e-kichenik kêrioù Chora ha Tigani. Gant enez Ikaria ez a d'ober nomos (departamant) Samos, ha Vathy eo ar pennlec'h anezhi. 30 800 annezad a oa e 2001 e-barzh ar 476 km² zo anezhi.

## Tud
Bro Aisopos eo, ha hini Pythagoras, Aristarc'hos, Epikuros .
Yuzhael Berengar

**Yuzhael Berengar**, anavet e galleg evel **Juhel Bérenger**, a oa kont Roazhon adalek war-dro 930 betek 970. 

## E dad
Teñval a-walc'h eo orin an den. Lavaret e veze e oa mab d'ur Paskwezhen, mab da Alan Iañ. Da neuze ne gomprener ket penaos e teu an anv Berengar, un anv frankek. 
Istorourien zo a lavar bremañ e oa mab, pe mab-bihan, da v-Berengar II Neustria, a oa ivez kont Roazhon hag a anver a-wechoù Berengar Roazhon.

## E zimeziñ
Dimeziñ a reas da c'h-Gerberga Naoned, ha tad e voe da g-Konan Iañ, a voe kont Roazhon a-raok bezañ anvet da zug Breizh.

## Levrlennadur

* Généalogie de Saint Aubin d'Angers http://www.nltaylor.net/images/Saint-Aubinleaf.jpg

* Pierre Le Baud, *« Cronicques & Ystoires » des Bretons* Extraits de la seconde rédaction, Chapitre XVIII page 210 Réédition par la Société des Bibliophiles Bretons (1922) 

* Arthur de La Borderie, *Histoire de Bretagne* Tome II Page 546. Réimpression Joseph FLOCH Imprimeur Editeur Mayenne (1975)

* André Chédeville & Hubert Guillotel *La Bretagne des saints et des rois Ve-Xe siècle*. Editions Ouest France (1984) ISBN 2-85882-613-7

## Pennadoù kar
* Berengar
* Yuzhael, Juhel
Timbroù Hannover

Emañ Bro-Hannover e kreiz Alamagn an Norzh. Ur Rouantelezh dizalc'h e oa etre 1814 ha 1866.

Etre 1850 ha 1864 ez eus bet embannet un 40 timbr bennak. War an darn vrasañ anezho e weler ardamezioù ar vro, talvoudegezh-gwerzh pep hini e o vezañ kreiz an dresadenn. War ar rummad embannet e 1859 e tizoloer poltred ar Roue George V.

Goude ar brezel etre Aostria ha Prusia (e 1866) eo staget Rouantelezh Hannover ouzh Prusia. Ur rann eus Saks-Izel e kreiz Republik Kevreadel Alamagn eo bremañ.
Budig Naoned

**Budig** (1005-1038) a oa mab da Yezekael Naoned, kont Naoned, ha breur da Judit Naoned. Ren a reas betek war-dro 1010, dindan evezh an eskob Gaultier II a oa bet anvet evit-se gant Jafrez Berengar, kont Roazhon ha dug Breizh. 

Pa oa aet an eskob da birc'hirinañ d'an Douar Santel e taolas e grabanoù war vadoù ar prelad ha distruj e gastell. Pa zeuas an eskob en-dro e c'houlennas skoazell digant kont Roazhon, ma rankas Budig goulenn hini kont Anjev, Foulk III, pezh a voe kaoz da goll douaroù er c'hreisteiz d'al Liger. 

Bec'h a voe c'hoazh en 1033 gant kont Roazhon, Alan III, met sioulaat a reas an traoù ha feal e voe Budig d'e aotrou goude. 

Digant e wreg Hawiz en doe ur mab, Mazheas Iañ Naoned, a voe kont Naoned war e lerc'h.
Gouloù

**Mont da welout ar pennad [[gouloù (disheñvelout)]] ivez*.

Ar **gouloù**, pe ar **gouloù gwelus**, a zo skinadur electromagnetek etre harzoù ar gwagennoù a c'hell bezañ klevet gant lagad an Den (war-dro 400–700 nanometr). Diwar ur savboent skiant e c'heller gouloù bezañ anv an holl spektr electromagnetek. Ar gouloù a zo graet gant rannigoù elfennel anvet fotonoù. Studi ar gouloù a zo ar weledoniezh, ur skourr eus ar pouezusañ er fizik.

Tri berzh zo gant ar gouloù :
* Fonnder pe lugern;
* Talm
* Polarizadur pe roud luskelladur ar wagenn.

Perzhioù ar gwagennoù koulz ha re ar rannigoù a zo d'ar gouloù.
Bertrada Prüm

**Bertrada** (wd 670 - wl 721), anvet ivez **Berthe** pe **Bertree**, priñsez verovingat , a oa mamm Caribert Laon, ha kendiazezerez abati Prüm gant he mab e 721. Mamm-gozh da Bertrada Laon, mamm Karl Veur, eo eta. 

E 721 ivez, ha dirak Caribert adarre, e legadas douaroù da abati Echternach, diazezet e 697 gant Irmina Oeren. 

Dizemglev zo da c'houzout piv e oa he zud, ha meur a zisplegadenn zo bet roet, ha setu div anezho: 
* marteze e oa merc'h d'ar senesal Hugobert hag Irmina Oeren. N'ouzer ket piv e oa he fried
* marteze e oa merc'h da Theuderic III, roue Neustria hag Aostrazia, ha Clotilda Heristal. Dimezet e vije bet da Martin Laon. 

## Levrlennadur
* Christian Settipani, *Les ancêtres de Charlemagne*, Société atlantique d'impression, 1989, 172 p. (ISBN 2-906483-28-1)
Berengar II Neustria

**Berengar II**, a varvas en 896, a voe kont Bayeux ha markiz Neustria eus 886 da 896. 

Pe e oa mab da Berengar Iañ Neustria, pe gentoc'h da Herri Frankonia, eus lignez ar re Babenberg, anezhi pennskourr ar Gapeted. Kement-se a greder abalamour:
*ma oa bet anvet Poppa e verc'h, ha *Poppo* a oa un anv roet stank d'ar baotred en tiegezh, 
*ma veze fiziet marz Breizh da bennskourr ar Gapeted peurvuiañ.

Ar c'hentañ aotrou a ziavaez o tont da chom da Vreizh e oa, dre ma oa aet da fall an traoù gant noblañsed ar vro war-lerc'h an aloubadegoù Vikinged er bloavezhioù 880, ha dre ma ouias derc'hel penn outo. 

## E vuhez
*En 886, pa voe lazhet ar markiz Herri e seziz Pariz, e voe karget gant an impalaer Karl Voal da ober war-dro marz Neustria ha d'he difenn diouzh ar Vikinged. 

Dimeziñ a reas da verc'h Gurwant, dug Breizh, hag evel-se eo e e tapas kontelezh Roazhon. 
Breur-kaer e oa da Yezekael, dug Breizh. Yezekael Berengar a anvas e vab neuze, a voe kont Roazhon war e lerc'h. Poppa e oa e verc'h, a zimezas d'ar Viking Rollon. 

Met un doare all zo d'an istor. 

## E lignez
N'ouzer ket piv e oa e wreg. Bet eur betek kinnig anvioù evel Cunégonde pe Adèle diwar varteze. Sur eo en doe
*ur verc'h, Poppa Bayeux, skrapet ha dimezet *[[more danico]]* d'ar Viking Rollon
*ur verc'h all dimezet d'ur c'hont eus Roazhon, hag a vije mamm da Yezekael Berengar.
Strollad Komunour India (Marksour-Leninour) Demokratelezh Nevez

Ar **Strollad Komunour India (Marksour-Leninour) Demokratelezh Nevez** (en saozneg: *Communist Party of India (Marxist-Leninist) New Democracy*) a zo anv ur strollad komunour marksour-leninour maoour bet krouet en India e 1988 gant Chandrapulla Reddy da heul un distrann e diabarzh Strollad Komunour India (Marksour-Leninour).

Yatendra Kumar eo Sekretour-Meur ar Strollad hiziv.

Sevel a ra ar Strollad a-du gant linenn bolitikel Mao Zedong hag ezel eo eus Kuzuliadeg Etrebroadel ar Strolladoù hag Aozadurioù Marksour-Leninour (Kelc'hlizher Etrebroadel) (kemeret perzh er 6vet hag er 7vet Kuzuliadeg).

En Andhra Pradesh emañ diazez lec'hel ar Strollad dreist-holl, ma vez graet "Strollad Komunour India (Marksour-Leninour) Prajapantha" anezhañ peurliesañ, met oberiant emañ ivez e Kornôg Bengal, ar Pandjab, Uttar Pradesh, Maharashtra, Delhi, Orissa, Haryana, h.a. 

Daou dileuriad en deus ar Strollad e Gouaranamant Andhra Pradesh, Narsaiah Gummadi hag Umadhar Prasad Singh.

Labourat a ra ar Strollad koulz war dachenn an dilennadegoù ha war dachenn ar stourm kuzh dre an armoù, hag er bloavezhioù diwezhañ eo bet techet ar trollad da vont mui-ouzh-mui war hent ar stourm dre guzh.

## Liammoù diavaez:
* Lec'hienn ofisiel ar Strollad
Sprimont

**Sprimont** (walloneg : *Sprimont* ivez) zo ur gumun e Belgia e Proviñs Liège.


Sprimont Liège Belgium Map.svg|Lec'hiadur
Blason ville be Sprimont.svg|Skoed


## Douaroniezh
* Gorread : 74,46 km²
* Poblañs (2022) : 15 043 a dud
* Stankter : 202 den/km²
Soumagne

**Soumagne** (e walloneg :’’Soûmagne’’) a zo ur gumun eus Belgia e Proviñs Liège. 
## Istor
### 
#### [[Brezel bed kentañ]]
* Fuzuilhet e voe 118 den nannsoudard ha distrujet 101 ti e Soumagne d'ar 5 a viz Eost 1914 gant 27vet Rejimant Troadeion al Lu alaman. 
#### [[Eil brezel bed]]
* Soumagne eo ar gumun nemeti eus Belgia lec'h ma voe ur greizenn SS gwiliouderezh  "Lebensborn".
Alberto Batori

**Alberto Batori** a zo bet ganet d'ar 24 a viz C'hwevrer 1884 e Viareggio ha marvet d'ar 5 a viz Du 1923 er memes lec'h.

Mestrc'hoarier, kudennour ha kazetennour echedoù italian.

Goude bout bet martolod en e yaouankiz e teuas da vout kudennour echedoù. Sevel a reas ar gazetenn echedoù *[[L'Italia Scacchistica]]* e 1911 a-gevred gant Rosselli del Turco. Gober a rae war-dro rann ar c'hudennoù echedoù er gazetenn. Ren a reas ar gazetenn adalek 1916 betek e varv.

E 1911 e kemeras perzh e Tournamant Roma e rann an amatourion: 4vet e voe. E wellañ disoc'h a voe e drec'h e Tournamant Mistri Viareggio gant 5 poent diwar 6: dont a reas da vout Kampion Italia, dirak Rosselli del Turco ha Cenni. 4vet e voe e Tournamant . 
Bologna e 1913, 5vet e Tournamant Milano e 1916 ha 6vet e Tournamant Milano e 1919. 11vet hepken (diwar 12 c'hoarier) e voe e Tournamant Viareggio 1921.
Strollad Komunour India (Marksour-Leninour) Banniel Ruz

Ar **Strollad Komunour India (Marksour-Leninour) Banniel Ruz** (e saozneg: *Communist Party of India (Marxist-Leninist) Red Flag*) a oa anv ur strollad komunour marksour-leninour maoour bet krouet en India e 1988 da heul un disrann e diabarzh Kuzul Kreiz Adaozañ, Strollad Komunour India (Marksour-Leninour).

Kreñv e oa da gentañ ar Strollad e Kerala, ledanaet e levezon da c'houde betek Karnataka, Madhya Pradesh, Maharashtra, Chhattisgarh hag Orissa. E Delhi e oa sez kreiz ar Strollad ha K.N. Ramachandran a oa Sekretour Holl India.

Sevel a ra ar Strollad a-du gant linenn bolitikel Mao Zedong hag ezel e oa eus Kuzuliadeg Etrebroadel ar Strolladoù hag Aozadurioù Marksour-Leninour (Kelc'hlizher Etrebroadel) (kemeret perzh en 8vet Kuzuliadeg).

E 2003 ec'h eas kuit ul lodenn vras eus izili ar Strollad, en o zouez meur a benn meur, e Kerala, bet savet gante un disrann anvet his party is referred to as "Strollad Komunour India (Marksour-Leninour) Banniel Ruz (Bodad Unnichekan)" (*CPI (ML) Red Flag (Unnichekan Group)*).

The main mass organization of the party was the Trade Union Centre of India (TUCI). Regional mass organizations of the party included Yuvajanavedi, **Kerala Vidyarthi Sanghatana**(Kerala Students Organization, a student's wing) and **Janakeeya Kala Sahitya Vedi**(a cultural front) in Kerala, and Adivasi Democratic Front in Madhya Pradesh.

Embannet e veze gant ar Strollad ar gelaouenn "Banniel Ruz" embannet e saozneg *Red Flag*, kannadeg *Iykya Horatta* hag e malayalameg *Saghavu*.

Da geñver dilennadegoù kambr izel Parlamant India (*[[Lok Sabha]]* e 2004 e teuas a-benn Strollad Komunour India (Marksour-Leninour) Banniel Ruz d'en em glevet gant Strollad Komunour India (Marksour-Leninour) (Kanu Sanyal) evit sevel un talbenn unvan, boden ennañ ouzhpenn an daou Strollad-se Kreizenn ar Gomunourion Dispac'hel (*Centre of Communist Revolutionaries*) (Kornôg Bengal), ar Strollad Lal Nishan (Leninvadi), Strollad Komunour Marksour India, Kuzul Marksour-Leninour (*Marxist-Leninist Committee*), Luskad Sokialour Nevez, Goudjarat (*New Socialist Movement, Gujarat*), Strollad Komunour India (Marksour-Leninour) Kuzul Kreiz Da c'hortoz (*Provisional Central Committee, Communist Party of India (Marxist-Leninist)*) ha Bhagat Singh Vichar Manch. 

E Kerala e oa bet savet un talbenn kleizour unvan ivez a-gevret gant BTR-EMS-AKG Janakeeya Samskarika Vedi gant V.B. Cheriyan en e benn.

E miz Genver 2005 e kenteuzas Strollad Komunour India (Marksour-Leninour) Banniel Ruz gant Strollad Komunour India (Marksour-Leninour) (Kanu Sanyal).
Saint-Nicolas (Liège)

**Saint-Nicolas** (walloneg: *Sint-Nicolêye*) zo ur gumun e Belgia e Proviñs Liège.


Saint-Nicolas Liège Belgium Map.svg|Lec'hiadur


## Douaroniezh
* Gorread : 6,91 km²
* Poblañs (2022) : 24 369 a dud
* Stankter : 3 527 den/km²
Oupeye

**Oupeye** (walloneg :*Oûpêye*) zo ur gumun e Belgia e Proviñs Liège.


Oupeye Liège Belgium Map.svg|Lec'hiadur
Oupeye vlag.svg|Banniel
Blason Oupeye.svg|Skoed


## Douaroniezh
* Gorread : 36,09 km²
* Poblañs (2022) : 25 571 a dud
* Stankter : 709 den/km²
Kreizennerezh demokratel

**Kreizennerezh demokratel**, **Kreizennelourizh demokratel** a reer eus unan eus pennaennoù ar strolladoù politikel a-du gant kelennadurezh al leninouriezh.
Bez' ec'h eo doare emaozañ ar strolladoù a vez kemeret divizoù enne da vare kendalc'hioù gant dileuridi bet dilennet gant an izili, hag a gomz en o anv. Ret e vez d'an holl izili ober hervez divizoù ar c'hendalc'h da c'houde.
Demokratel e vije frankiz izili ar strollad da gaozeal diwar-benn un dibab pe un disentez politikel, hag ur wech mouezhiet disentez ar strollad gant ar brasañ niver e rank an holl izili mirout an disentez, hervez pennaenn ar greizennelouriezh.
Hervez Vladimir Lenin eo termenet ar greizennelouriezh demokratel gant ar « frankiz da gendaelañ » hag « an unvaniezh en ober ».

## Notennoù
Deiz

An **deiz** pe an **devezh**, eo ar c'houlzad etre ar sav-heol hag ar c'huzh-heol (pe "serr-noz"), etre div noz, da lavaret eo prantadoù teñvalijenn. E-pad an deiz e weler sklaer ha luc'hus eo an oabl abalamour da c'houloù an Heol. Kemmañ a ra padelezh an deiz hervez ar c'houlz-bloaz hag al lec'h war an douar. Keit ha 6 miz e c'hall padout an deiz e daou benn an Douar.
Dre astenn eo an deiz (pe an devezh) un deiz hag un noz asambles, met ar c'houlzad a zo etre un eur resis hag ar memes hini er memes lec'h d'an antronoz (d'an deiz a zeu goude an noz). Ar seurt koublad deiz ha noz a vez implijet pa lavarer eus seizh deiz ar sizhun.

## Unvezioù deiz
Un unvez amzer eo an deiz ha pa n'emañ ket er SI e vez implijet asambles gantañ. Talvezout a ra 86 400 eilenn hag div arouezenn a ya gantañ: **j** (arouezenn c'halleg diwar *jour*) pe **d** (arouezenn etrebroadel diwar al latin *dies*).

An **deiz heolel** eo ar c'houlzad ma'z eus ezhomm d'an Douar evit ober un dro pa vije posupl e welout a-ziwar an Heol, mod-all eo ar c'houlzad a zo etre daou dremenad an Heol lerc'h-ouzh-lerc'h a-blom d'ar memes hedred. E-barzh ar c'houlzad-se ez eus troiadur an Douar war he ahel koulz hag e dremen a-hed e orbit. Dre emglev ez eus 24 eur e-barzh pep deiz eus zero eur betek hanternoz (hemañ a zo e 24 eur koulz hag en eur zero eus an deiz war-lerc'h).
E-barzh ur bloaz (ur bloavezh) ez eus 365 pe 366 deiz (devezh).

An **deiz steredel** eo ar c'houlzad ma'z eus ezhomm d'an Douar evit ober un dro pa vije posupl e welout a-ziwar ar stered nesañ ha tremenadoù ur steredenn lerc'h-ouzh-lerc'h e hedred ul lec'h bennak. Talvezout a ra un deiz steredel evit 23 eur 56 munutenn.

## Deizioù ar sizhun
Seizh deiz zo er sizhun en deiziataerioù julian ha gregorian :
* Lun
* Meurzh
* Merc'her
* Yaou
* Gwener
* Sadorn
* Sul

## Koulzadoù an deiz
* Mintin pe "beure": a) eus hanternoz da greisteiz; b) eus sav-heol da greisteiz
* Enderv: eus kreisteiz da 4-5 eur.
* Abardaez pe "pardaez": etre 4-5 eur ha kuzh-heol
*War-lerc'h kuzh-heol: noz

## Sellet ivez
* Abardaez
* Bloaz
* Devezh etrebroadel
* Devezh juliat
* Enderv ; Endervezh
* Eur
* Hanternoz
* Kreisteiz
* Kuzh-heol
* Mintin pe Beure
* Miz
* Noz
* Pardaez
* Pemdezieg (kelaouenn bemdeziek)
* Pemdeziek (anv-gwan) : a zeu diouzh pep deiz
* Sizhun

## Liammoù

* Ar sav-heol hag ar c'huzh-heol. Pad an deiz a-hed ar bloaz ne vern pelec'h.
* Penaos jediñ pegeit e pad an deiz (en saozneg)

## Daveoù ha notennoù
Strollad Komunour Filipinez

**Strollad Komunour Filipinez** (e tagalogeg: *Partido Komunista ng Pilipinas*) a zo anv ur strollad komunour marksour-leninour maoour bet krouet gant José María Sison e Alaminos (Pangasinan) e Filipinez d'ar 26 a viz Kerzu 1987 da heul un disrann er Strollad Komunour Filipinez a-gent. 

Sevel a ra ar Strollad a-du gant linenn bolitikel Mao Zedong hag ezel eo eus Kuzuliadeg Etrebroadel ar Strolladoù hag Aozadurioù Marksour-Leninour (Kelc'hlizher Etrebroadel) (kemeret perzh er 6vet, 7vet hag 8vet Kuzuliadegoù).

Stourm a ra dre guzh hervez tezenn vaoour Brezel ar Bobl e penn ar gevrenn armet Arme Nevez ar Bobl (*Bag-ong Kasundalohan sa Katawhan* pe *New People's Army*) abaoe 1969. 

Keit all emañ ar Strollad ivez e penn un talbenn dispac'hel ledan anvet Talbenn Demokratel Broadel (*Nasodnong Demokratikanhong Prente* pe *National Democratic Front*).

Gant gouarnamant SUA e vez lakaet Strollad Komunour Filipinez da vodad spontour estren. 

D'ar 5 a viz Gwengolo 2007 e sinas Prezidantez Filipinez, President Gloria Macapagal-Arroyo, un disklêriadur o tistaoliañ izili Strollad Komunour Filipinez hag Arme Nevez ar Bobl ouzhpenn strolladoù komunour all hag o zalbennoù politikel hag o c'hevrennoù armet bet bac'het abalamour d'o stourm evit o c'hredennoù politikel, nemet ma vijent aet a-enep d'al lezennoù etrebroadel. 

## Liamoù diavaez:
*http://www.philippinerevolution.net/index.shtml
*https://web.archive.org/web/20180502115952/http://www.kilusan.net/
Neupré

**Neupré** (e walloneg : *Li Noûpré*) a zo ur gumun eus Belgia e Proviñs Liège.

## Istor
### 
#### [[Eil brezel bed]]
* War ribl an hent a gas d'ar C'hondroz ez eus ur vered gant relegoù 5 328 soudard stadunanat marvet en Emgann an Ardenne.

Neuville-en-Condroz JPG01.jpg|Bered stadunanat an Eil Brezel-bed.


## Douaroniezh
Awans

**Awans** (walloneg : *Awan*) zo ur gumun e Belgia e Proviñs Liège.


Awans Liège Belgium Map.svg|Lec'hiadur
Flag of Awans.svg|Banniel
Awans wapen.svg|Skoed


## Douaroniezh
* Gorread : 27,22 km²
* Poblañs (2022) : 9 152 a dud
* Stankter : 336 den/km²
Aywaille

**Aywaille** (walloneg : *Aiwêye*) zo ur gumun e Belgia e Proviñs Liège.


Aywaille Liège Belgium Map.svg|Lec'hiadur
Blason ville be aywaille (Wallon).svg|Skoed


## Douaroniezh
* Gorread : 79,92 km²
* Poblañs (2022) : 12 667 a dud
* Stankter : 158 den/km²
Sul

**Sul** zo daou c'her disheñvel hervez ar yezh:
*e brezhoneg, ar Sul zo un anv-deiz, sellout ouzh Sul (deiz)
*e portugaleg eo anv ar c'hreisteiz, a gaver en anvioù-lec'hioù, ha dreist-holl
**en anv ar rannvro Sul, e Brazil, enni an teir stad-mañ: Paraná, Santa Catarina, ha Rio Grande do Sul,
**en anvioù ar Stadoù:
*** Rio Grande do Sul, e Brazil, anvet evel-se d'he disheñvelout diouzh Stad Rio Grande do Norte
*** Mato Grosso do Sul, anvet evel-se d'he disheñvelout diouzh Stad Mato Grosso.

Ouzhpenn-se, *Sul*, pe *[[Sulis]]*, pe *Sulevis*, zo anv un doueez kelt, anv doueez an dour en **Aquae Sulis**, a zo kêr Bath e Bro-Saoz hiziv.

## Pennadoù kar
*Sur
Lun

**Lun** a zo 
*anv un deiz eus ar sizhun e brezhoneg, sellout ouzh Lun (deiz)
*anv ur gêriadenn e Kroatia, en enez Pag, gwelout Lun (Kroatia) .
Juprelle

**Juprelle** (walloneg : *Djouprele*) zo ur gumun e Belgia e Proviñs Liège.


Juprelle Liège Belgium Map.svg|Lec'hiadur
Blason Juprelle.svg|Skoed


## Douaroniezh
* Gorread : 35,47 km²
* Poblañs (2022) : 9 639 a dud
* Stankter : 272 den/km²
Beyne-Heusay

**Beyne-Heusay** (walloneg : *Binne-Heuzea*) zo ur gumun e Belgia e Proviñs Liège.


Beyne-Heusay Liège Belgium Map.svg|Lec'hiadur
Héraldique Ville be Beyne-Heusay.svg|Skoed


## Douaroniezh
* Gorread : 7,29 km²
* Poblañs (2022) : 11 948 a dud
* Stankter : 1 639 den/km²
Sul (Brazil)

**Sul** *([[su]])* eo anv ar rannvro e su Brazil, anezhi an teir stad-mañ: 
* Paraná
* Santa Catarina
* Rio Grande do Sul.

## Skeudennoù

Image:Iguacu-002.jpg|Meur a lamm-dour zo en Iguaçu, e Paraná
Image:Missoes.jpg|Dismantroù Sant Mikael ar Misionoù, lec'hienn eus Glad bedel an Unesco, e Rio Grande do Sul
|Liorzh-veur Curitiba, e Paraná
Image:PicoParana2006-3.jpg|*Pico Paraná*, uhelañ menez a zo e su Brazil, e Paraná
Image:ItaipuAerea2AAL.jpg| Stankell Itaipú, e Paraná
Image:VilaVelhaParanaTaca3.JPG| Park Vila Velha, e Paraná
|Pont Hercílio Luz e Florianópolis, Santa Catarina
Image:Universidade_Federal_do_Parana_3_Curitiba_Parana.jpg|An *Universidade Federal do Paraná* - UFPR - koshañ skol-veur Brazil
Image:Porto Alegre sunset.jpg|Kuzh-heol e Porto Alegre, Rio Grande do Sul.
Image:MoinhoCastroParana.JPG| Milin e Castro (Paraná), e doare an Izelvroioù
Image:Costa Sul Ilha Arvoredo SC Brasil.jpg|
Image:SaltoSaoFrancisco.Parana.jpg|
Mato Grosso

Mato Grosso (distagadur portugalek : [ˈma.tu ˈɡɾo.su]) zo unan eus stadoù Brazil, e-kreiz ar vro, er rannvro Centro-Oeste, Cuiabá ar gêr-benn anezhi. An trede brasañ stad eus Brazil eo hag he lodenn norzh a zo dindan goadeg Amazonia. En-dro dezhi emañ (a-du gant red an eurier, adalek ar c'hornaoueg) stadoù Rondônia, Amazonas, Pará, Tocantins, Goias ha Mato Grosso do Sul. Eus tu ar mervent emañ vBolivia.

## Liammoù diavaez
Mato Grosso do Sul

**Mato Grosso do Sul** (distagadur portugalek: [ˈmatu ˈɡɾosu du suw]) a zo unan eus stadoù Brazil, e mervent ar vro. Er rannvro Centro-Oeste. Campo Grande eo ar gêr-benn. Er su hag er mervent e sko ouzh Bro-Baraguay, er c'hornaoueg e sko ouzh Bro-Volivia, a-hend-all e stok ouzh stadoù Mato Grosso ha Goiás en norzh, Minas Gerais er biz, São Paulo er reter, ha Paraná er gevred.

## Istor
Disrannet eo bet diouzh Mato Grosso e 1977, ha lakaet da dalvezout e 1979.

## Cheñch anv
Kaoz a vez da gemm an anv (abalamour da anv ar stad amezek Mato Grosso) ha d'hec'h envel Pantanal, a zo bro ar geunioù en ul lodenn anezhi, pe c'hoazh Maracaju, anv un aradennad venezioù a dreuz anezhi.

## Gwelet ivez
*Listenn kumunioù Mato Grosso do Sul

## Liammoù diavaez

*  Lec'hienn ofisiel gouarnamant Mato Grosso do Sul
Marz Neustria

* *Gant [[Marz Breizh]] ha [[Marz Normandi]] e tegouezher amañ.* 

En 861 e voe krouet daou varz e Neustria gant Karl Voal , evit difenn ar vro diouzh ar Vrezhoned hag ar Vikinged. E penn pep marz e oa ur markgraf, pe markiz. Diwar vremañ e vo anv eus marz Breizh ha marz Normandi, goude ma ne veze ket roet an anvioù-se en amzer-se, pa ne veze anv nemet eus **marz Neustria**, ha pa ne oa ket a Normandi c'hoazh. An daou varkiz (an daou jeneral o tiwall ar marzioù) a genlaboure a-wechoù, ha netra ne vire oute a vrezeliñ ouzh an eil enebour pe egile. 

E Roperzh Teurgn e voe fiziet marz Breizh en 861, hag en Adalard ar Senechal hini Normandi, a-gevret gant e gerent Udo Neustria ha Berengar, mibien ar c'hont Gebhard. 

## Marzh Breizh
Gant Franked ar  hag  kantved e oa bet savet marz Breizh. E Le Mans e oa diazezet, hag anvet e oa *ducatus Cenomannicus* pe *Dugelezh Maine*. Pegen bras e oa da vat, n'ouzer ket, ha ne seblant ket tennañ tamm ebet da hini ar c'hantvedoù diwezhatoc'h. Unan eus ar varkgrafed brudet a oa anvet Roland, an hini a varvas e Roncesvalles e 778, a voe mojennoù diwar e benn, ha savet dezhañ ar *Chanson de Roland*, pe Meurgan Roland.

E Roperzh Teurgn da gentañ e voe fiziet adsevel ar marz da ziwall diouzh ar Vrezhoned. Met lazhet e voe e 866, o stourm ouzh ar Vikinged, pezh a ziskouez ne oant ket gwall nec'het gant harzoù na marzoù, hag e kenlaboure an daou varkiz. War-lerc'h Roperzh e voe anvet Huon an Abad, kar da wreg Roperzh. 

Konted ar Maine avat a enebe ouzh ar varkized hag a zalc'has war an impalaer Karl Voal kement ha ken bihan ma tennas marz Normandi digant Adalard hag e gerentiad evit e fiziout e konted ar Maine, ha ganto e chomas betek 885. 

En 884 eo Karl III a zeuas da vout roue Frankia, hag envel a reas Henri, un uhelad eus Germania, evel markiz evit Marz Normandi, hogen lazhet e voe daou vloaz goude, e 886, er memes bloaz ha Huon an Abad. Neuze e voe anvet Odo Pariz e penn Marz Breizh ha Berengar II Neustria e penn hini Normandi. 
En 911, gant feuremglev Saint-Clair-sur-Epte e voe roet da Rollon kontelezh Rouen a gresko da vezañ dugelezh Normandi. Kendeuzet e vo neuze ar "marz norman", deuet da vezañ diezhomm, gant ar marz all, hag eus Roperzh Iañ Bro-C'hall e vo graet *demarchus* a-wechoù, da lavarout eo mestr an daou varz.

## Listenn markized Neustria

## Levrlennadur
*
Bassenge

**Bassenge** (en izelvroeg: **', e [[walloneg]] : **') a zo ur gumun eus Belgia e Proviñs Liège. Ar stêr Geer a gaver en draonienn eno.
## Istor
### [[Henamzer]]
* E traonienn ar stêr Geer e vije bet trec'het lu roman Julius Caesar gant an Eburoned, gant Ambiorix en o fenn, e 54 KJK e-pad brezel Galia.
### 
#### [[Eil brezel bed]]
* Tapet e voe kreñvlec'h Ében-Émael gant an lu alaman d'an 10 a viz Mae 1940.
Berengar Neustria

**Berengar Neustria** zo un anv a vez roet ouzh daou vrezelour frank a rae war-dro marz Breizh en IXvet kantved:

*Berengar Iañ Neustria
*Berengar II Neustria, anvet ivez Berengar Roazhon
Skouergorneg

E mentoniezh, ur **skouergorneg** (pe **hirgarrezenn**) zo termenet evel ul lun pevarzuek, dezhañ pevar c'hogn zo holl skouer.
## Perzhioù eeun
Kement pevarc'hostezeg a zo ur skouergorneg m'en deus ar perzhioù-mañ :
*pevar c'horn skouer,
*dreuzvegelloù keit,
*dreuzvegelloù a groaz er c'hreiz rik,
*kostezioù enep a zo keit daou-ha-daou,
*kenstur eo e gostezioù enep, daou-ha-daou.
## Perzhioù keveskemm
Kement kensturieg zo ur skouerskorneg m'en deus ar perzhioù-mañ :
*pevar c'horn skouer,
*tri c'horn skouer,
*treuzvegelloù keit a groaz er c'hreiz,
*ur c'horn skouer,
*treuzvegelloù keit.
## Perzhioù all
*Daou ahel kemparzh, e greiztuennoù,
*Ur c'hreiz kemparzh, a zo kreiz kenskej e veskellennoù.

Ur c'harrez zo ur skouergorneg dibar, dezhañ pevar c'hostez keit : ur skouergorneg hag ul lankell war un dro eo eta.
Gorread un hirgarezenn a vez jedet dre lieskementiñ e hirder (h) hag e lec'hed (l) ; gant arouezioù : A = hl. Da skouer, gorread un hirgarrezenn dezhi 5 hirder ha 4 lec'hed a zo 20, rak 5 \times 4 = 20.

## Notennoù
Ragenfrid

**Ragenfred** pe **Ragenfrid, Raganfrid, Ragamfred** pe **Rainfroy** er stumm gallekaet, a voe maer ar palez e Neustria ha Bourgogn dindan Dagobert III ha Chilperig II, adalek 715, pa varvas Pepin Herstal, betek 718 pa voe distroadet gant Karl Martel. Mervel a reas e 731. 

Er Vexin e oa diazezet e c'halloud. 

Dibabet e oa bet gant Dagobert III e-lec'h Theudoald, mab Pepin, en desped da Plektrudis e vamm-gozh, met fae a veze graet warnañ gant Plektrudis ha Karl Martel. 

Klask a reas en em zistagañ diouzh Aostrazia gant skoazell Odo Akitania, met trec'het e voe gant Karl Martel en Emgann Vinchy en 717, hag en Soissons en 718. 

E 724 en em savas tud Neustria gant Ragenfrid, met trec'het e voent. Ret e voe da Ragenfrid lezel e vibien da ostajed evit mirout e gontelezh. 
En em dennañ a eure en Angers, ma varvas en 731.
Karloman Bavaria

**Karloman Bavaria**, (828 - 880), a oa mab da Loeiz ar German (830&ndash;882), roue Bavaria (876-880). Pa varvas e dad e 876 e voe rannet e rouantelezh etre ar vreudeur, Loeiz III Germania, Karl III hag eñ, ha gantañ e tegouezhas Bavaria. Pa varvas e eontr Karl Voal e resevas Italia ouzhpenn.

Mervel a reas d'an 29 a viz Du 880, hag eñ tad ur bastard, Arnulf a vo anvet da roue Germania en 887 hag anvet Arnulf Iañ Germania.

## Lignez

Mab e oa da Loeiz ar German hag Emma Bavaria.

 ┌─ Loeiz an Deol (778-† 840), roue Akwitania (781-814), Impalaer ar C'hornog (814-840). 
 ┌─ Loeiz ar German (v.806-† 876), roue Germania (843-876). 
 │ └─ Ermengarde de Hesbaye (780-† 818). Merc'h Ingramm pe Robert Cancor kont Hesbaye.
 │
 Karloman Bavaria
 │
 │ ┌─ Welf Iañ (?-?). 
 └─ Emma Bavaria (?-?). 
 └─ Heilwich (?-?).
Fléron

**Fléron** (walloneg : *Fléron* ivez) zo ur gumun e Belgia e Proviñs Liège.


Fléron Liège Belgium Map.svg|Lec'hiadur
Fléron vlag.svg|Banniel
Blason Fléron.svg|Skoed


## Douaroniezh
* Gorread : 13,68 km²
* Poblañs (2022) : 16 235 a dud
* Stankter : 1 187 den/km²
Henri Salvador

**Henri Gabriel Salvador** a oa kaner ha soner gitar. Ganet eo bet e Cayenne (Gwiana) d'an 18 a viz Gouere 1917 ha marvet eo en e di e Pariz d'an 13 a viz Genver 2008 eus un torradur anevrism. Sonerezh e doare Bossa nova, Jazz, ha sonerezh poblek a veze graet gantañ.

## Politikerezh
E vennozhioù politikel a oa troet war an tu dehoù: 
*Pa oa bet o kanañ e Sant Brieg e 2001 en doa roet e c'hourc'hemennoù d'ar maer nevez, Bruno Joncour, a oa o paouez mont e-barzh, abalamour, emezañ, m'en doa roet ur vazhad d'an tu kleiz, ... hep gouzout e oa ar maer kozh en e gichen ivez. 
*Kanet en doa meuleudi da Sarkozy en ur vodadeg vras e Pariz. 
*Hervez un testeni ne felle ket dezhañ debriñ e ti ur mignon a oa poltred François Mitterrand en e di.

## Pladennoù
*1989 : *Des goûts et des couleurs*
:*Les voleurs d'eau* - *Je ne le dirai pas* - *La dernière danse* - *Pense Henri* - *Blues dingue* - *Donne, donne* - *Des goûts et des couleurs* - *Où, quand, comment* - *Tu es entrée dans mon âme* - *Debout dans un hamac*.
*1994 : *Monsieur Henri*
:*Qu'ça saute* - *En plantant des navets* - *Qu'est-c'que j'aime* - *Layla* - *J'ai dû faire le con quelque part* - *La main au cul* - *Vas-y mollo* - *Pieds palmés* - *Yes or no* - *Rock Hoquet* - *Envie de toi*.
*2000 : *Chambre avec vue*
:*Jardin d'hiver* - *Chambre avec vue* - *J'ai vu* - *Il fait dimanche* - *La Muraille de Chine* - *Jazz Méditerranée* - *Un tour de manège* - *Vagabond* - *Je sais que tu sais* - *Mademoiselle* - *Le fou de la reine* - *Faire des ronds dans l'eau* - *Aime-moi*. 
*2002 : *Performance !* (Enrolladur dirak an holl)
:*Bonjour et bienvenue* - *Il fait dimanche* - *Qu'elle est con* - *Mademoiselle* - *La Muraille de Chine* - *Quoique l'on fasse* - *J'ai beaucoup trop envie de toi* - *Chiche* - *Tu es entrée dans mon âme* - *Oléo* - *Duke, Basie, Louis* - *All I really want* - *Syracuse* - *Jardin d'hiver* - *Le loup, la biche et le chevalier* - *Avec le temps* - *Bonsoir amis*.
*2003 : *Ma chère et tendre*
:*Ma chère et tendre* - *Vous* - *C'était un jour comme les autres* - *Le voyage dans le bonheur* - *Toi* - *J'ai tant rêvé* - *Quand un artiste* - *Sans toi* - *Ailleurs* - *Itinéraire* - *Tu es venue* - *Bormes-Les-Mimosas* - *Dans tes yeux*.
*2006 : *Révérence*
:*La vie c'est la vie* - *Mourir à Honfleur* - *Dans mon île* - *Cherche la rose* - *L'amour se trouve au coin de la rue* - *Je sais que je vais t'aimer* - *J'aurai aimé* - *Italie (un tableau de maître)* - *D'abord* - *Les amours qu'on délaisse* - *Alléluia ! je l'ai dans la peau* - *Les dernières hirondelles* - *Je sais que je vais t'aimer*.

## Notennoù ha daveennoù
Strollad Komunour Bhoutan (Marksour-Leninour-Maoour)

**Strollad Komunour Bhoutan (Marksour-Leninour-Maoour)** (e saozneg: *Communist Party of Bhutan (Marxist-Leninist-Maoist): CPB(MLM)*) a zo anv ur strollad komunour marksour-leninour maoour a stourm dre guzh e Bhoutan, bet krouet e kampoù ar repudi e Nepal war-dro 2003, ar bloavezh ma oa bet embannet gant ar Strollad e disklêriadur kentañhttp://www.cpnm.org/statement/statement_cpb(mlm).htm. 

Vikalpa eo anv (pe lesanv) ar Sekretour-Meur.

Sevel a ra ar Strollad a-du gant linenn bolitikel Mao Zedong hag ezel eo eus Kuzul Kenoazañ Strolladoù hag Aozadurioù Maoour Su Azia (KKSAMSA).

Stourm a ra ar Strollad kas da-benn un dispac'h evit diskar an Tiegezh Wangchuck ha sevel en he flas un demokratelezh nevez, awenet gant brezel ar bobl renet strolladoù maoour e Nepal.

Er follennoù bet dispartiet gant ar strollad e kampoù repuidi ar Broadoù unanet e kaver ar roll 10 poent-mañ, renablet ennañ ar pezh a c'houlenn groñs e anv "ar Vreudeur hag ar C'hoarezed Paizanted"http://www.saag.org/notes2/note183.html:

# Rankout a ra Gouarnamant Bhoutan disklêriañ an demokratelezh leun ha diwall da lakaat da dalvezout gwririoù ha frankizoù ar bobl;
# Rankout a ra Gouarnamant Bhoutan degemer en-dro holl Bhunatiz en harlu en estrenvro gant doujañs oute ha pep enor;
# Rankout a ra Gouarnamant diwall da lakaat da dalvezout pennaennn ar gwir da vezañ emren;
# Rankout a raio bezañ lakaet e pleustr ar bennaenn "Douar aevit ar bobl", da lâret eo e ranko bezañ adlodennet an douaroù etre ar baizanted paour hag ar gouerion dizouar;
# Rankout a ra Gouarnamant krouiñ ur gopr izelañ dezhañ Nu. 150/- evit un devezh-labour. Krouiñ a ranko ivez ur c'hef-arc'hant da vezañ uimplijet e degouezh ur gwalldaol ha diwall a ranko ivez da reiñ surentez-yec'hed ha bod d'an holl;
# Rankout a ra Gouarnamant diwall da lakaat da dalvezout gwirioù ar maouezed ha barnadennoù reizh ha kempouez;
# Rankout a ra Gouarnamant diwall da lakaat e pleustr ur sistem deskadurezh evit mann ha labour evit an holl;
# Rankout a raio an deskadurezh bezañ demokratel ha gantañ da bal gallout kavout labour da heul; 

# Skarzhet e ranko bezañ an holl brizhlezennoù a-gent ha staliañ en o flas lezennoù hag ur bonreizh nevez hag demokratel;

# Rankout a raer diwall da lakaat da dalvezout frankiz ar mennozhioù hag al lavar, frankiz ar mediaoù, ar frankiz da veajiñ koulz e diabarzh hag e diavaez ar vro. 

## Liammoù diavaez:
* Dilefennadur stad an traoù hervez ar Strollad
Kreizenn Komunour Dispac'hel India (Maoour)

**Kreizenn Komunour Dispac'hel India (Maoour)** (e saozneg: *Revolutionary Communist Centre of India (Maoist): RCCI(M)*) a zo anv ur strollad komunour marksour-leninour maoour bet krouet er Pandjab en India e 1995 dindan an anv orin Kreizenn Komunour Dispac'hel India (Marksour-Leninour) met em em zisrannañ a reas e div rann: Kreizenn Komunour Dispac'hel India (Maoour) diouzh un tu Kreizenn Komunour Dispac'hel India (Marksour-Leninour-Maoour) diouzh an tu all.

Shamsher Singh Sheri a oa kentañ Sekretour-Meur Kreizenn Komunour Dispac'hel India (Maoour), bet dalc'het gantañ kendalc'hioù e 1996 hag e 2002.

Sevel a ra ar Strollad a-du gant linenn bolitikel Mao Zedong hag unan eus ar strolladoù bet savet gante Kuzul Kenoazañ Strolladoù hag Aozadurioù Maoour Su Azia (KKSAMSA) an hini eo ouzhpenn bezañ bet ur c'hannad evit dont da vezañ un ezel eus al Luskad Dispac'hel Etrebroadelour (RIM)

E miz Genver 2003 e kendeuzas Kreizenn Komunour Dispac'hel India (Maoour) gant ar Greizenn Komunour Maoour, hag e teuas da vezañ Kreizenn Komunour Maoour India.
Berengar Iañ Neustria

**Berengar Iañ Neustria** a oa ur brezelour frank eus Frankia ar Reter, e Germania. Mab e oa da Gebhard, kont Lahngau, ha d'ur c'hoar da Ernest Iañ  Bavaria, dug Bavaria. Ha mar deo gwir kement-se e vije kenderv kompez da gwreg Karloman Bavaria.

Gant e vreudeur Udo ha Waldo, an abad, e kemeras perzh e 861 en emsavadeg Karloman Bavaria a-enep e dad. Met faezhet e voe an emsavidi, ma voe ret dezho skampañ gant un den kar, Adalard ar Senechal, da Frankia ar C'hornôg, da lez Karl Voal. Hennezh a roas labour dezho: difenn marz Neustria diouzh ar Vikinged. 

Kement-se a lakaas gwarizi da sevel en tiegezh frank diazezet er Maine, ar Rorgonideien: en em sevel a rejont a-enep an Impalaer ha mont a-du gant Salaun, roue Breizh. Evit kaout peoc'h digante e voe ret da Garl tennañ Alard hag e gendirvi eus marz Neustria evit reiñ ar garg d'ar * rorgonid* Gauzfrid du Maine.

## Levrlennadur
*Guillotel, Hubert. "Une autre marche de Neustrie." in Christian Settipani and Katharine S. B. Keats-Rohan, Onomastique et Parenté dans l'Occident médiéval. 2000.
Grâce-Hollogne

**Grâce-Hollogne** (walloneg : *Gråce-Hologne*) zo ur gumun e Belgia e Proviñs Liège.

## Douaroniezh
War ribl kleiz ar Meuse en argrec'h da Liège emañ.
*Gorread : 34,17 km².
*Poblañs (2022) : 23 037 a dud.
*Stankter ar boblañs : 674 den/km².

## Emdroadur ar boblañs, 1846-2022

Colors=
  id:f value:rgb(0.7,0.8,0.9)
  id:m value:gray(0.7)
  id:s value:gray(0.9)
  id:b value:white
ImageSize = width:600 height:300
PlotArea = left:50 bottom:20 top:20 right:30
Period = from:0 till:23500
TimeAxis = orientation:vertical
AlignBars = justify
ScaleMajor = gridcolor:m increment:5000 start:0
ScaleMinor = gridcolor:s increment:1000 start:0
BackgroundColors = canvas:b

BarData=
  bar:1846 text:1846
  bar:1900 text:1900
  bar:1947 text:1947
  bar:1990 text:1990
  bar:1995 text:1995
  bar:2000 text:2000
  bar:2005 text:2005
  bar:2010 text:2010
  bar:2015 text:2015
  bar:2020 text:2020
  bar:2022 text:2022
PlotData=
  color:f width:20
  bar:1846 from:0 till:5619 
  bar:1900 from:0 till:7109
  bar:1947 from:0 till:6400
  bar:1990 from:0 till:22099
  bar:1995 from:0 till:22481
  bar:2000 from:0 till:22503
  bar:2005 from:0 till:21859
  bar:2010 from:0 till:21820
  bar:2015 from:0 till:22077
  bar:2020 from:0 till:22775
  bar:2022 from:0 till:23037
PlotData=
 color:f width:20
 bar:1846 at: 5619 fontsize:S text: 5619 shift:(-10,5) 
 bar:1900 at: 7109 fontsize:S text: 7109 shift:(-10,5)
 bar:1947 at: 6400 fontsize:S text: 6400 shift:(-10,5)
 bar:1990 at: 22099 fontsize:S text: 22099 shift:(-10,5)
 bar:1995 at: 22481 fontsize:S text: 22481 shift:(-10,5)
 bar:2000 at: 22503 fontsize:S text: 22503 shift:(-10,5)
 bar:2005 at: 21859 fontsize:S text: 21859 shift:(-10,5)
 bar:2010 at: 21820 fontsize:S text: 21820 shift:(-10,5)
 bar:2015 at: 22077 fontsize:S text: 22077 shift:(-10,5)
 bar:2020 at: 22775 fontsize:S text: 22775 shift:(-10,5)
 bar:2022 at: 23037 fontsize:S text: 23037 shift:(-10,5)
Esneux

**Esneux** (walloneg : *Esneu*) zo ur gumun e Belgia e Proviñs Liège.

Esneux Liège Belgium Map.svg|Lec'hiadur
Esneux Belgium.svg|Banniel
Blason ville be Esneux.svg|Skoed

## Istor
### 
#### [[Brezel-bed kentañ]]
* Fuzuilhet e voe 20 den nannsoudard ha distrujet 25 ti en Esneux d'ar 6 a viz Eost 1914 gant 73 ha 74 Rejimantoù Troadeion al Lu alaman.
## Douaroniezh
* Gorread : 34,13 km²
* Poblañs (2022) : 12 865 a dud
* Stankter : 377 den/km²
Strollad Proletaer Reter Bengal (Luskad Adaozañ Maoour Bolchevikour)

**Strollad Proletaer Reter Bengal (Luskad Adaozañ Maoour Bolchevikour)** (e saozneg: *Maoist Bolshevik Reorganisation Movement of the Purba Banglar Sarbahara Party*) a zo anv ur strollad komunour marksour-leninour maoour a stourm dre guzh, bet krouet en India e 2001 da heul un disrann e diabarzh Strollad Proletaer Reter Bengal (Kuzul Kreiz).

Sevel a ra ar Strollad a-du gant linenn bolitikel Mao Zedong ha kemer a ra perzh evel evzhier e Kuzul Kenoazañ Strolladoù hag Aozadurioù Maoour Su Azia (KKSAMSA).

Hervez ar Strollad emañ o vont al Luskad Dispac'hel Etrebroadelour (RIM) re bell war hent en em lakaet da vont da get hag e 2004 e kemeras perzh en ur c'hendalc'h etrebroadel bet dalc'het e Malmö (Sveden) bodet ennañ aozadurioù a sav a-enep da renerzh al Luskad Dispac'hel Etrebroadelour a-hiziv. 

## Liammoù diavaez
* Diell embannet gant ar Strollad da geñver Kendalc'h 2004
Strollad Komunour Bangladesh (Marksour-Leninour) (Dutta)

**Strollad Komunour Bangladesh (Marksour-Leninour)** (e banglaeg: বাংলাদেশের সাম্যবাদী দল (মার্কসবাদী-লেনিনবাদী *Bangladesher Samyabadi Dal (Marxbadi-Leninbadi)*) a zo anv ur strollad komunour marksour-leninour maoour a stourm dre guzh, bet krouet e Bangladesh e 1995 gant Ajoy Dutta en e benn.

Graet e vez "Strollad Komunour Bangladesh (Marksour-Leninour) (Dutta)" anezhañ evit lakaat an diforc'h etrezañ ha Strollad Komunour Bangladesh (Marksour-Leninour) (Umar) (*Bangladesher Samyabadi Dal (Marksbadi-Leninbadi) (Umar)*) ha Strollad Komunour Bangladesh (Marksour-Leninour) (Barua) (*Bangladesher Samyabadi Dal (Marksbadi-Leninbadi) (Barua)*).

Sevel a ra ar Strollad a-du gant linenn bolitikel Mao Zedong hag unan eus ar strolladoù bet savet gante Kuzul Kenoazañ Strolladoù hag Aozadurioù Maoour Su Azia (KKSAMSA) hag ezel eus al Luskad Dispac'hel Etrebroadelour (RIM).

Embannet e vez gant ar Strollad ar gelaouenn *Porjash*.
Francisco Vásquez de Coronado

**Francisco Vásquez de Coronado**, ganet e Salamanca (Spagn) e 1510 ha marvet e Mec'hiko d'an 22 Gwengolo 1554 a oa ur c'honkistador spagnol hag en doa treuzet Mec'hiko Nevez ha lodennoù all eus ar pezh zo mervent Stadoù-Unanet Amerika hiziv, etre 1540 ha 1542.

## Buhez

Perzh dibar Coronado e kevandir Amerika eo bezañ deuet a-benn da sioulaat ar jeu gant an henvroidi. Dre se e oa bet anvet evel gouarnour Galizia Nevez (a zo Sinaloa ha Nayarit e Mec'hiko hiziv-an-deiz) e 1538. Kaset e voe d'an hanternoz, da Mec'hiko Nevez m'en em gavas gant Marcos de Niza a gontas dezhañ pegen pinvidik e oa Cibola. C'hoant a savas e Coronado ha kemer a reas penn an hent da zizoleiñ ar gêr-aour. E 1540 ez eas kuit e penn ur bagad 340 Spagnol, 300 henvroad hag ur miliad a sklaved indian pe afrikan.

Mont a reas a-hed aod Mor Cortés, war-zu ar Sonora ha treuziñ a reas ar stêr Gila a-raok en em gavout e Cibola, er c'hornôg d'ar pezh a zo stad Mec'hiko Nevez hiziv. Aze e voe dipitet-bras avat : ne oa ket eus ar gêr-aour, pell alese zoken : ur gêriadenn e oa, tra ken, ma veve an indianed Zuñi. Skarzhet e voe Marcos abalamour m'en doa livet gevier dezhañ.

Coronado a lakaas e grabanoù war Cibola atav hag a yeas da welet 6 kêriadenn zuñi all. Ergerzhadegoù all a gasas aleno : Melchior Diaz a voe kaset davet ar C'holorado d'en em gavout gant Hernando de Alarcón a oa en e garg pourchas boued e Coronado. Pedro de Tovar a voe kaset war-zu an hanternoz ha klevout a reas kaoz eus ur stêr vras, un tammig pelloc'h, e kornôg d'ar stêr Coronado. Garcia Lopez de Cardenas a voe kaset da gavout ar stêr-se hag an European kentañ e voe o welet ar Ganienn vras. Hernando de Alvarado a voe kaset war-zu ar reter hag en em gavout a reas e kêriadennoù tro dro d'ar Río Grande. E unan anezho e chomas e-pad ar goañv (e Tiguex end-eeun, a zo Bernalillo hiziv, er Mec'hiko Nevez). Meur a wezh e voent taget gant an Indianed avat.

Coronado en em gavas gant un Indian a lesanvas *an Turk*. Hennezh a gomzas diwar-benn Quivira, un takad pinvidik er gwalarn. Lakaat a reas en e soñj mont di, asambles gant *an Turk* da heñchañ anezhañ. Treuziñ a rajent norzh Mec'hiko-Nevez hag an takad a zo anvet Texas hiziv. Met gaou a lavaras an Turk, pe se a sonjas da Coronado, ha neuze e lakaas anezhañ d'ar marv.

Gant sikour henvroidi all en em gavas e Quivira, ur gêriadenn nepell diouzh ar pezh a zo Lindsborg er C'hansas bremañ. Dipitet e voe adarre. Ne oa ket pinvidik an indianed Quivira (a zo Wichita o anv bremañ). Distreiñ a reas Coronado da dTiguex ma chomas evit ar goañvezh adarre.

E 1542 e tistroas da Vec'hiko, gant 100 den nemetken. Ur spont e voe e ergerzhadeg war-bouez bezañ dizoloet ar Ganienn vras met daoust da se e chomas gouarnour betek 1544, a-raok mont da Vec'hiko ma varvas e 1554. 

### Liammoù diavaez
* Buhezskrid
Blegny

**Blegny** ( e walloneg : *Blegneye*) a zo ur gumun eus Belgia e Proviñs Liège. 
## Istor
### 
#### [[Brezel bed kentañ]]

Blegny Denkmal 1.jpg|Monumant koun ar re varv, Blegny.]]
Blegny Denkmal 6.jpg|Monumant koun ar re varv, Blegny.]]

* Fuzuilhet e voe 19 den nannsoudard adalek ar 4 a viz Eost betel ar 15 a viz Eost 1914 ha distrujet 40 ti e Blegny gant 16vet Rejimant Troadeion al lu alaman.
Kontelezh Roazhon

**Kontelezh Roazhon** a oa en he fenn konted a zeuas kalz anezho da vout duged Breizh adalek Konan Iañ. E-barzhet e voe ar gontelezh e dugelezh Breizh.

## Konted Roazhon
* ?? - 876/877 **[[Gurwant]]**
* 876 - 888 **[[Yezekael, roue Domnonea|Yezekael]]** (?? - 888), mab (?) da C'hurwant 
* 888 - ??? **n'ouzer piv**, merc'h da Yezekael (?)
* 903 - 958 **[[Yezekael Berangar]]** (901 - 958). N'eo ket sur da biv e oa mab: 
**pe e oa mab d'ar gontez n'ouzer ket hec'h anv, ha d'ur Paskwezhen bennak;
**pe e oa mab d'ur verc'h da Berengar II Neustria ha d'ur mab da n'ouzer piv, mab-bihan da Erispoe, a c'hallfe bezañ Yezekael Roazhon, roue Domnonea.
* 958 - 992 **[[Konan Iañ]]** (927 - 992), mab Yezekael Berengar
* 992 - 1008 **[[Jafrez Iañ, dug Breizh]]** (980 - 1008), mab Konan 
* 1008 - 1040 **[[Alan III]]** (997 - 1040), mab Jafrez Iañ
* 1040 - 1066 **[[Konan II]]** (?? - 1066), mab Alan III
* 1066 - 1084 **[[Jafrez Grenonat]] ** (??-1084) mab bastard da Alan III
** 1066 - 1072 **[[Hawiz Breizh]]** (?? - 1072), c'hoar Konan II
** 1066 - 1084 **[[Hoel II]]** (1027/1028 - 1084) pried Hawiz
* 1084 - 1112 **[[Alan IV]]** (1061 - 1120), mab Hawiz Breizh ha Hoel II
* 1112 - 1148 **[[Konan III]]** (1095 - 1148), mab Alan IV
* 1148 - 1156 **[[Hoel III]]** (?? - 1156), mab da Gonan III
* 1156 - 1166 **[[Konan IV]]** (1137 - 1170), mab Berta Breizh
* 1166 - 1181 **[[Herri II, roue Bro-Saoz]]** (1133 - 1189), 
* 1181 - 1186 **[[Jafrez II, dug Breizh]]** (1158 - 1186), mab Herri II
* 1166 - 1201 **[[Konstanza]]** (1161 - 1201), merc'h Konan IV ha pried Jafrez II
* 1196 - 1203 **[[Arzhur Iañ]]** (1187 - 1203), mab Konstanza Breizh

## Mammennoù
http://genealogie38.free.fr/breton.htm
Strollad Komunour Selan (Maoour)

**Strollad Komunour Selan (Maoour)** (e saozneg: *Ceylon Communist Party - Maoist*) a zo anv ur strollad komunour marksour-leninour maoour a stourm dre guzh, bet krouet en Sri Lanka e 1964 da heul un disrann e diabarzh Strollad Komunour Selan.

Er penn-kentañ oa bet anvet "Strollad Komunour Selan" hepmuiken dre ma kave d'an disrann-se e oa eñ ar strollad komunour gwirion, daoust ha ma veze graet "Strollad Komunour Selan (Disrann Peking)" (*Ceylon Communist Party (Peking Wing)*) anezhañ evit lakaat ar c'hemm etrezañ hag ar Strollad Komunour Selan pennañ ma oa en em disrannet dioutañ.

Da geñver ar bloavezhioù 1960 e oa deut ar Strollad da vezañ unan eus strolladoù kleizour pennañ ar vro, met war digresk ec'h eas ar strollad da heul meur a disrann diabarzh ha war wanaat ec'h eas e levezont ivez.

E 1991 e oa bet dalc'het ur C'hendalc'h ma oa bet adaozet ar strollad, deuet da vezañ "Strollad Komunour Selan (Maoour)" e anv.

Sekretour-Meur ar Strollad a oa Nagalingam Shanmugathasan adal ar penn-kentañ betek ma'c'h eas da get e 1993.

Sevel a ra ar Strollad a-du gant linenn bolitikel Mao Zedong ha da heul marv Mao e savas a-enep krenn da linenn politikel nevez Sina dindan beli Deng Xiaoping.

Ezel eo eus Kuzul Kenoazañ Strolladoù hag Aozadurioù Maoour Su Azia (KKSAMSA).
Strollad Komunour Reter Bengal (Marksour-Leninour) (Banniel Ruz)

**Strollad Komunour Reter Bengal (Marksour-Leninour) (Banniel Ruz)** (e banglaeg: *Purba Banglar Communist Party - Marxbadi-Leninbadi (Lal Patakar)*) a zo anv ur strollad komunour marksour-leninour maoour a stourm dre guzh, bet krouet e Bangladesh Rakesh Kamal e 2002 da heul un disrann e diabarzh Strollad Komunour Reter Bengal (Marksour-Leninour).

Graet e vez "Strollad Komunour Bangladesh (Marksour-Leninour) (Banniel Ruz)" anezhañ evit lakaat an diforc'h etrezañ ha Strollad Komunour Bangladesh (Marksour-Leninour) (Umar) (*Bangladesher Samyabadi Dal (Marksbadi-Leninbadi) (Umar)*) ha Strollad Komunour Bangladesh (Marksour-Leninour) (Barua) (*Bangladesher Samyabadi Dal (Marksbadi-Leninbadi) (Barua)*) ha Strollad Komunour Bangladesh (Marksour-Leninour) (Dutta) (*Bangladesher Samyabadi Dal (Marxbadi-Leninbadi) (Dutta)*).

Sevel a ra ar Strollad a-du gant linenn bolitikel Mao Zedong hag unan eus ar strolladoù bet savet gante Kuzul Kenoazañ Strolladoù hag Aozadurioù Maoour Su Azia (KKSAMSA).